OzLabs/hebrew-wiki-articles huggingface dataset:
עגבניית תמר

עגבניות תמר
עגבנית תמר היא זן עגבנייה, המשמשת הן לשימורים והן לייצור רסק עגבניות, בגלל צורתה הדקה והמוצקה. עגבניות תמר נפוצות בסופרמרקטים במדינות מסוימות, עגבניות תמר מכונות גם עגבניות איטלקיות, עגבניות רומא או עגבניות שזיפים איטלקיות.<ref>The Cook's Thesaurus [http://www.foodsubs.com/Tomtom.html Tomato] (accessed 17 August 2010)</ref>

עגבניות תמר גדלות בארצות הברית, מקסיקו, אוסטרליה ובריטניה.<ref>ROMA TOMATO (accessed 6 May 2015)</ref>

== סוגים ==
הזן "Roma VF" נפוץ ביותר בקטלוגים של זרעים החל משנת 2007. הוא פותח על ידי מחלקת החקלאות של ארצות הברית של שירות המחקר החקלאי (ARS), מרילנד,<ref>Chronica Horticulture Vol 50, No. 3, 2010</ref> ב-1950.

== תיאור ==
עגבניות תמר הן בצורת תמר גדול, ביצה או אגס ואדומות כשהן בשלות לגמרי. יש להן מעט זרעים והן עגבניות טובות לשימורים ולרוטב.

הבשלת העגבניות לוקחת פחות משלושה חודשים, הצמח עצמו גדל לגובה מטר אחד והפרי היחיד שוקל כ-60 גרם.<ref>[http://www.burpee.com/vegetables/tomatoes/paste/tomato-roma-vf-prod001008.html Burpee's Tomato, Roma VF]</ref>

כל שיח מניב אשכולות רבות, מה שהופך את עגבניות התמר לזן פופולרי בקרב גננים שעושים שימורים ביתיים.

== גלריה ==
<gallery>
קובץ:Roma Tomato Skin 60x.jpg|תאי עור עגבניות תמר בהגדלה פי 60
</gallery>

==קישורים חיצוניים==

== הערות שוליים ==

קטגוריה:עגבנייה
תחנת לדוגה

תחנת לדוגה, היא תחנת הרכבת החדשה והמודרנית ביותר בסנקט פטרבורג, רוסיה, שנפתחה בשנת 2003. זוהי התחנה העיקרית היחידה בעיר, 4 האחרות הן תחנות מסוף. היא משמשת רכבות לצפון כאשר רכבות ממזרח עברו בעבר בתחנת רכבת מוסקבה, כמו גם כמה קווים בתחנת פינלנד, תחנת ויטבסק והתחנה הבלטית. כמה רכבות שמקורן במוסקבה שנוסעות לערים אחרות דרך סנקט פטרבורג משתמשות גם בתחנה.

== היסטוריה ==
תוכניות בנייה ראשוניות הוקמו בסוף שנות השמונים של המאה העשרים שנועדו להחליף את תחנת ורשה, אך הפרויקט נגנז. בניית התחנה החלה בשנת 2001 והושלמה בשנת 2003. התחנה החדשה, שתוכננה על ידי האדריכל ניקיטה ייבין, היא מהגדולות ברוסיה עם קיבולת של עד 50 רכבות נוסעים ו־26 רכבות למרחקים ארוכים המאכלסות 4,500 נוסעים בשעה.

התחנה נבנתה בעלות של תשעה מיליארדים רובל (כ־300 מיליון דולרים), התחנה נפתחה 2003 לקראת חגיגות 300 שנת לייסודה של העיר. נשיא רוסיה ולדימיר פוטין נכח בפתיחת התחנה החדשה של עיר הולדתו.
==גלריה==
<gallery>
קובץ:Ladozhsky Rail Terminal Central Hall.jpg|אולם הכרטיסים ואולם ההמתנה
קובץ:Ladozhsky Vokzal perron.JPG|רציפים בתחנת לדוגה
קובץ:Ladoga-terminal02.jpg|תחנת לדוגה
</gallery>

== קישורים חיצוניים ==

* [https://web.archive.org/web/20070929103151/http://newsfromrussia.com/main/2003/05/17/47073_.html כתבה על פתיחת תחנה]
* [https://web.archive.org/web/20180403112348/http://lvspb.ru/ אתר רשמי]
קטגוריה:סנקט פטרבורג: תחנות רכבת
פאנוז רודסטר / AIV רודסטר

פאנוז רודסטר / AIV רודסטר (באנגלית: Panoz Roadster, AIV Roadster) הן מכוניות ספורט, פתוחות (רודסטר) מתוצרת יצרנית מכוניות הספורט האמריקאית Panoz, LLC (משנת 1989 היצרנית קרויה: Panoz Auto Development).

דגם "פאנוז רודסטר" יוצר בין השנים 1995–1992.

דגם "AIV רודסטר" יוצר בין השנים 1999–1996.

=="פאנוז רודסטר"==
* יוצרו 44 יחידות.
* 2 מושבים.
* 2 דלתות.
* גוף הדגם נבנה מלוחות אלומיניום (בדומה לדגם פלימות' פרוולר).
* מנוע מרכזי-קדמי V8 צילינדרים, 5.0 ליטר מתוצרת פורד.
* מנוע הנעה אחורית.
* תאוצה בין 0–100 היא 4.5 שניות.

=="AIV רודסטר"==
* קרוי גם "פאנוז AIV רודסטר".
* יוצרו 176 יחידות.
* 2 מושבים.
* 2 דלתות.
* גוף הדגם נבנה מלוחות אלומיניום.
* מנוע מרכזי-קדמי V8 צילינדרים, 4.6 ליטר מתוצרת פורד.
* מנוע הנעה אחורית.
* קיבולת מכל דלק - 42.4 ליטר.
* יחס כוח / משקל: 265.21 כ"ס ל-1,000 ק"ג.
* תאוצה בין 0–100 היא 4.6 שניות.

== גלריה ==
<gallery mode="packed" heights="150">
קובץ:Panoz Roadster, yellow - 2473.jpg | "פאנוז AIV רודסטר"
קובץ:2002 yellow Panoz AIV roadster front.JPG | "פאנוז AIV רודסטר"
קובץ:2002 yellow Panoz AIV roadster rear 1.JPG | "פאנוז AIV רודסטר"
קובץ:2002 yellow Panoz AIV roadster interior.JPG | "פאנוז AIV רודסטר" - מבט לתא הנהג
</gallery>

==ראו גם==
* פאנוז אברוזי

==קישורים חיצוניים==
* 
* 
* 

==הערות שוליים==

קטגוריה:דגמי מכוניות שהושקו ב-1992
קטגוריה:מכוניות ספורט
קטגוריה:מכוניות קבריולה
קטגוריה:מכוניות מנוע מרכזי
קטגוריה:מכוניות אמריקאיות
ארגון שמלט

ארגון שמלט (בגרמנית: Organisation Schmelt) היה ארגון אס אס נאצי שניהל מערכת של מחנות עבודות כפייה ובהם בעיקר אסירים יהודים. מקורו בסוף 1940 בשלזיה העלית המזרחית, אך מחנותיו הוקמו לאחר מכן בחבל הסודטים ובאזורים אחרים. רבים ממחנותיו נקלטו מאוחר יותר במערכות מחנות הריכוז ובהם אושוויץ וגרוס-רוזן.

ארגון שמלט נקרא על שמו של קצין האס אס אלברכט שמלט, שעמד בראשו. מפעלי הארגון החלו בסוף נובמבר 1940 לשלוח אלפי צעירים יהודים למחנות עבודה. באפריל 1942 עבדו כ-6,500 צעירים יהודים, בעיקר מבנדין ומסוסנוביץ, ב-40 מחנות העבודה שהקים ארגון שמלט. בתחילת 1943 עבדו כ-12,000 מיהודי בנדין במחנות ארגון שמלט.

== לקריאה נוספת ==
* בלה גוטרמן, גשר צר אל החיים: יהודים במחנה גרוס־רוזן ובמחנות העבודה שלו 1945-1940, יד ושם, 2000
* אביהו רונן, "עובדי כפייה במחנות של ארגון שמלט בשלזיה", בתוך דפים לחקר השואה י"א, 1993, ע' 41-18
<div class="mw-content-ltr">
* Gruner, Wolf (2006). "The SS Organisation Schmelt and the Jews from Eastern Upper Silesia, 1940–1944". Jewish Forced Labor Under the Nazis: Economic Needs and Racial Aims, 1938-1944. Cambridge: Cambridge University Press. pp. 214–229. .
* Guṭerman, Belah (2008). "2–3". A Narrow Bridge to Life: Jewish forced labor and survival in the Gross-Rosen camp system, 1940-1945. New York: Berghahn Books. .
* Osterloh, Jörg (2015). "Sudetenland". In Gruner, Wolf; Osterloh, Jörg (eds.). The Greater German Reich and the Jews: Nazi Persecution Policies in the Annexed Territories 1935–1945. War and Genocide. Translated by Heise, Bernard. New York: Berghahn Books. pp. 68–98. .
* Steinbacher, Sybille (2015). "East Upper Silesia". In Gruner, Wolf; Osterloh, Jörg (eds.). The Greater German Reich and the Jews: Nazi Persecution Policies in the Annexed Territories 1935–1945. War and Genocide. Translated by Heise, Bernard. New York: Berghahn Books. pp. 239–266. .
</div>

==קישורים חיצוניים==
* [https://www.yadvashem.org/odot_pdf/Microsoft%20Word%20-%20438.pdf על ארגון שמלט] ב באתר יד ושם.

==הערות שוליים==

קטגוריה:השואה: מחנות ריכוז
קטגוריה:אס אס
קטגוריה:קצרמר השואה
קמנשהגייס

קמנשהגייס (בהונגרית: Kemeneshőgyész) הוא כפר במחוז וספרם שבמרכז הונגריה.
כמו יישובים רבים באירופה גם בקמנשהגייס מספר התושבים נמצא בירידה. כך, בשנת 1990 היה מספר התושבים 686 ובשנת 2020 רק 493 תושבים.

==יהודי קמנשהגייס==
בקמנשהגייס חיו יהודים בתקופות זמן שונות. 
{| class="wikitable"
! שנה
! מספר היהודים בכפר
! כלל האוכלוסייה
|-
|1840
|30
|
|-
|1880
|34
|1,179
|-
|1910
|40
|
|-
|1920
|43
|
|-
|1930
|23
|
|-
|1941
|20
|1,184
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
מיכל טאובר

מיכל טאובר (נולדה ב-30 באוגוסט 1980) היא זמרת ומלחינה ישראלית.

==ביוגרפיה==
מיכל טאובר נולדה ב-30 באוגוסט 1980 באשקלון להורים שעלו מארצות הברית. כאשר היא הייתה בת שנה הם חזרו לארצות הברית והתיישבו בניו יורק. היא חתמה בקולומביה רקורדס ובסוני מיוזיק בגיל 17 והוציאה שלושה אלבומים, Sky with Stars, Coma ו-Lovesick.

בשנת 2005, כחלק מצוות ההרכב המוזיקלי של אופרת הסבון האמריקאית One Life to Live , חלקה טאובר פרס אמי עם הצוות על הישגים בבימוי והלחנה מוזיקלית לסדרת דרמה. הצוות היה מועמד לפרס בשנים 2002, 2004, 2006 ו-2007. טאובר הייתה מועמדת לשיר המקורי הטוב ביותר עבור "Tissue Paper Wings" בשנת 2002.

בשנת 2018 היא ביצע כמה שירים בסרט "כאשר נפגשנו לראשונה".

==קישורים חיצוניים==
* 

קטגוריה:זמרות ישראליות
קטגוריה:זמרים ישראלים
קטגוריה:מלחינות ישראליות
קטגוריה:מלחינים ישראלים
קטגוריה:זוכי פרס אמי לבידור בשעות היום
קטגוריה:אשקלון: אישים
קטגוריה:ישראליות שנולדו ב-1980
קטגוריה:ישראלים שנולדו ב-1980
מסדר הכתר ההודי

אליזבת השנייה, במדיה כאלוף-משנה משמר הסקוטים, עונדת את תג המסדר כמדליה (ראשונה משמאל). ([[יום הולדתו הרשמי של המונרך, 1986)]]

המסדר הקיסרי של הכתר ההודי (באנגלית: Order of the Crown of India) הוא מסדר במערכת המסדרים והעיטורים הבריטית. המסדר הוקם על ידי המלכה ויקטוריה בשנת 1878, כשהפכה לקיסרית הודו.<ref></ref> המסדר פתוח רק לנשים ולא נקבעו מינויים נוספים מאז חלוקת הודו בשנת 1947. המסדר הוגבל לנסיכות בריטיות, נשים או קרובי משפחה של נסיכים הודים ואשתו או קרובות משפחה של כל אדם שהחזיק בתפקיד:
* המושל הכללי של הודו
* מושל מדרס
* מושל בומביי
* מושל בנגל
* אלוף פיקוד הודו
* מזכיר המדינה של הודו

== תיאור ==
חברי המסדר יכלו להשתמש באותיות הפוסט-נומינליות "CI", אך לא קיבלו כל קדימות או מעמד מיוחד בשל כך. יתר על כן, הם היו רשאים לענוד את תג המסדר, שכלל את האותיות הקיסריות של המלכה ויקטוריה, VRI ("ויקטוריה רג'ינה אימפריקס"). האותיות היו משובצות ביהלומים, פנינים וטורקיז והיו יחד מוקפות בגבול פנינים שעליו דמות הכתר הקיסרי. התג נלבש מחובר לקשת כחולה בהירה, עם שוליים לבנים, על כתף שמאל. המלכה אליזבת השנייה (כנסיכה אליזבת) ואחותה הנסיכה מרגרט מונו למסדר על ידי אביהם המלך ג'ורג' השישי ביוני 1947. עד לפטירתה הייתה המלכה אליזבת השנייה החברה האחרונה שנותרה בחיים וכיום הריבון של המסדר הוא בנה צ'ארלס השלישי, מלך הממלכה המאוחדת. החברה הרגילה האחרונה הייתה הנסיכה אליס, דוכסית גלוסטר שנפטרה ב־2004.

== קישורים חיצוניים ==

==הערות שוליים==

קטגוריה:מסדרי אבירות בריטיים
אסון החיטה המורעלת בעיראק

אסון החיטה המורעלת בעיראק התרחש במהלך חורף 1971/1972 כתוצאה מהרעלת כספית המונית של צרכני חיטה שטופלה בעיקר במתיל-כספית (כספית אורגנית (<span dir="ltr">[CH<sub>3</sub>Hg]<sup>+</sup></span>)) טרם שילוחה ממקסיקו לעיראק. כתוצאה מההרעלה מתו 459 אנשים על פי התיעוד העיראקי, אך מוערך כי מספר הנפגעים בפועל היה פי עשרה.

==השתלשלות האירועים==
לאחר הפיכת הבעת' השנייה בעיראק והעלייה לשלטון של סאדאם חוסיין ב-1968 נוצר משבר מזון שאילץ את המשטר לחפש מקורות לייבוא דגנים. העסקה המרכזית יצאה לפועל עם חברת קרגיל האמריקאית לרכישת גרעיני חיטה מסוג Mexipak, שפיתח במקסיקו נורמן בורלוג. הגרעינים צופו במתיל-כספית שנועד למנוע התפתחות נבגי פטריות לעובש על מנת לשמר אותם. הגרעינים נועדו לזריעה ולא לצריכה. בסך הכול סופקו לעיראק החל מסוף 1971, 95,000 טון דגנים, מתוכם 73,201 טון גרעיני חיטה שסופקו במהלך ספטמבר-אוקטובר 1971 לנמל בצרה ו-22,262 טון שעורה שסופקו במהלך אוקטובר-נובמבר וטופלו בפניל-כספית אצטט . הגרעינים היו צבועים בגוון ורוד-כתום המאפיין את ציפוי תרכובות הכספית.

העיראקים להם סופקו הגרעינים, לא זיהו את סימני האזהרה בספרדית ובאנגלית על השקים ולא ייחסו חשיבות לצבע הגרעינים שירד בשטיפה. במקום לעשות בהם שימוש לזריעה, סיפקו אותו לבעלי חיים וכקמח לאפיית לחם ביתי.

על פי מקורות עיראקיים מעל 6,500 איש אושפזו בבתי חולים כתוצאה מהרעלת הכספית ומתוכם מתו 459. נזק לטווח ארוך, כולל מומים ביילודים, אטקסיה, עיוורון, והפרעות אחרות לחושים, נרשם בקרב רבים מהצרכנים. ג'יין הייטאואר, רופאה וחוקרת שראיינה רופאים עיראקים העריכה כי מספר הנפגעים בפועל היה גבוה פי עשרה מהדיווחים של המשטר. רוב הנפגעים היו במחוזות בהם נעשה שימוש בגרעינים כקמח ללחם ביתי, בפרט בכירכוכ שבכורדיסטן העיראקית, לא נרשמו פגיעות בקרב תושבי הערים הגדולות בהם היה פיקוח על צריכת הקמח. פגיעה זו בעיקר באזור הכורדי העלתה השערה אצל הייטאואר כי ייתכן והמשטר העיראקי פעל במזיד נגד הכורדים. לסיוע פנתה עיראק לארגון הבריאות העולמי ששלח למדינה משלחת מומחים.

ב-1974 פרסם צוות משותף של ארגון המזון והחקלאות וארגון הבריאות העולמי המלצות למניעת אסון דומה. בין ההמלצות היו פרסום אזהרות על מארזי המזון בשפה המקומית הנהוגה במקום אליו מסופק, הגבלה ואסדרה של השימוש במתיל-כספית ובחינה של הוספת תוסף בעל טעם מר עז למניעת צריכה שגויה.

==ראו גם==
*מחלת מינמטה

==לקריאה נוספת==
*Diagnosis: Mercury: Money, Politics, and Poison, ספרה של ג'יין הייטאואר, 2011
==קישורים חיצוניים==
*[https://science.sciencemag.org/content/181/4096/230 Methylmercury poisoning in Iraq], מאמר בScience{{כ}}, 20 ביולי 1973
*[https://www.eolss.net/sample-chapters/C09/E4-12-02-06.pdf MERCURY- CONTAMINATED GRAIN IN IRAQ] באנציקלופדיית EOLSS
*[https://www.nytimes.com/1972/03/09/archives/mercury-poisoning-in-iraq-is-said-to-kill-100-to-400.html Mercury Poisoning in Iraq Is Said to Kill 100 to 400], כתבה בניו יורק טיימס, 9 במרץ 1972
קטגוריה:כספית
קטגוריה:הרעלות מסמים, תרופות וחומרים ביולוגים
קטגוריה:עיראק: היסטוריה
קטגוריה:אסיה: אסונות
קטגוריה:חיטה
סופיה טיילור עלי

סופיה טיילור עלי (באנגלית: Sophia Taylor Ali; נולדה ב-7 בנובמבר 1995) היא שחקנית אמריקאית, אשר מוכרת בעיקר בשל תפקידיה כד"ר דליה קדרי בסדרת הדרמה הרפואית "האנטומיה של גריי" וכפאטין ג'אדמאני בסדרת הדרמה "הפראיות" של פריים וידאו.

== ביוגרפיה ==
עלי נולדה בשנת 1995 בסן דייגו שבמדינת קליפורניה ארצות הברית, לאביה הפקיסטני עזים עלי, ולאמה האמריקאית, ברוק.

== קריירה ==
בשנת 2003 קיבלה עלי את תפקידה הראשון בסדרת הטלוויזיה הפוליטית "רחוב קיי" שיצר וביים סטיבן סודרברג לרשת HBO. לאחר מכן, הופיעה במגוון סדרות טלוויזיה, ביניהן: מעמידות פנים, "שייק" ו-"CSI: מיאמי".

בשנת 2017 עלי לוהקה לתפקיד משני בעונה ה-14 של סדרת הדרמה הרפואית של רשת ABC, "האנטומיה של גריי", בתפקיד של ד"ר דליה קדרי, אותה גילמה גם בעונות 15 ו-16.

בשנת 2018 גילמה את פנלופה בסרט האימה "מת או חובה". באותה שנה הופיעה בוידאו קליפ לשירו של דרייק בל "Honest".

בשנת 2020 החלה לשחק בתור אחת הדמויות הראשיות בסדרה "הפראיות" באמזון פריים וידאו, את דמותה של פאטין ג'דמאני, שיחד עם עוד כמה בנות מתבגרות, מתרסקות על אי בודד ומנסות לשרוד. ב-6 במאי 2022 שבה הסדרה לעונה שנייה.

בשנת 2022 שיחקה בסרטו של רובן פליישר "אנצ'רטד" בתפקיד קלואי פרייזר; הסרט מבוסס על סדרת משחקי הפלייסטיישן המצליחה, "Uncharted", שנוצרה על ידי איימי הנינג וחברת "Naughty Dog".

== פילמוגרפיה ==
=== קולנוע ===
{| class="wikitable sortable"
!שנה
!סרט
!תפקיד
!הערות
|-
|2007
|המיסיונר
|ילדה הודית
|
|-
|2008
|סיכוי קלוש
|ילדה מס' #1
|
|-
|2015
|The Walking Deceased
|ברוקלין
|
|-
| rowspan="2" |2016
|כולם רוצים את זה
|השותפה של בוורלי
|
|-
|מונו
|ברוק
|
|-
|2017
|Bad Kids of Crestview Academy
|פיית' ג'קסון
|
|-
|2018
|מת או חובה
|פנלופה אמארי
|
|-
|2022
|אנצ'רטד
|קלואי פרייזר
|
|-
| rowspan="3" |TBA
|The F*** Happened
|מולי
|
|-
|Above the Line
|הנסיכה
|
|-
|India Sweets and Spices
|עאליה קאנה
|
|}

=== טלוויזיה ===
{| class="wikitable"
|+
!שנה
!סדרה
!תפקיד
!הערות
|-
|2003
|רחוב קיי
|סופיה אל-סביח
|2 פרקים
|-
|2006
|החברים של ברני
|עצמה
|3 פרקים
|-
|2008
|The Tonight Show עם ג'יי לנו
|מריה הבתולה
|פרק: "Episode #16.212"
|-
|2010
|שייק
|טאשה
|פרק: "Meatball It Up"
|-
|2011
|CSI: מיאמי
|סמנת'ה דאוני
|פרק: "Stoned Cold"
|-
|2012
|מליסה וג'ואי
|סקרלט
|פרק: "All Up In My Business"
|-
|2014
|הרודן
|סמירה נדאל
|פרק: "Pilot"
|-
|2016
|מעמידות פנים
|סברינה
|תפקיד חוזר; (עונה 3); 5 פרקים
|-
|2017
|מינדי
|פרוואטי
|פרק: "May Divorce Be with You"
|-
|2019-2017
|האנטומיה של גריי
|ד"ר דליה קדרי
|תפקיד חוזר (עונות 14–16): 27 פרקים
|-
| rowspan="2" |2018
|המיק
|אלכסיס
|פרק: "The Juice"
|-
|אהבה מפורסמת
|ג'ואני
|4 פרקים
|-
|2020 - הווה
|הפראיות
|פאטין ג'דמאני
|תפקיד ראשי (2 עונות); 18 פרקים
|}

== קישורים חיצוניים ==

קטגוריה:שחקניות קולנוע וטלוויזיה אמריקאיות
קטגוריה:שחקניות ילדות אמריקאיות
קטגוריה:אמריקאים ממוצא פקיסטני
קטגוריה:אמריקאיות שנולדו ב-1995
לו לנדואר

לוּ לַנְדָוֵאר (נכתב גם: לנדאוור, לנדאואר, בגרמנית: Lou Landauer; 1897, קלן – 1991, לוגאנו) הייתה צלמת יהודייה, מייסדת לימודי הצילום בבצלאל החדש, שחיה בגרמניה, בפלשתינה-א"י, בישראל, בארצות הברית ובשווייץ. היא הייתה נשואה לפעיל הציוני גאורג לנדואר.

==קורות חיים==
לנדואר נולדה כלו לוי (Lou Levi) בקלן. ב-1923 נישאה לגאורג לנדואר. ב-1924 למדה באקדמיה למסחר בקלן ובשנים 1928–1929 באקדמיה ללימודי צילום במינכן. בשנת 1930 עברה לברלין והמשיכה שם את לימודי הצילום (ככל הנראה ב-Lette Verein).<ref name=":0"></ref>

ב-1933 היגרה לפלשתינה יחד עם גאורג לנדואר, שניהל את המחלקה הגרמנית של הסוכנות היהודית. לנדואר עבדה כצלמת עבור כתב העת יידישה רונדשאו, שיצא לאור בברלין. בארץ הרבתה לצלם עבור קרן היסוד, ותיעדה, בין השאר, את הבנייה בקיבוצים ואת האדריכלות החדשה של התקופה. בעבודתה העצמאית התנסתה בפוטוגרמות, בצילומי תקריב של טבע דומם ובצילום דיוקנאות. בשנים 1942–1948 לימדה לנדואר צילום ב"בצלאל החדש" ואף ניסתה להקים מחלקה לצילום, אולם בהיעדר ציוד ומשאבים נותרו לימודי הצילום מסונפים למחלקה לגרפיקה שימושית. בדצמבר 1945 הציגה את עבודותיה בתערוכה בבית הנכות הלאומי בצלאל. ב-1947 השתלמה במרכז קודאק ברוצ'סטר ובמכון הצילום בניו-יורק (New York Institute of Photography).<ref name=":0" />

ב-1949, לאחר הקמת מדינת ישראל, עזבו הזוג לנדואר לארצות הברית. לו עבדה כצלמת מסחרית במגזינים שונים והתנסתה בתהליך של העתקת פחם בצבע. החל מ-1950 עבדה במכון לאו בק בניו יורק.<ref name=":0" /> בשנותיה האחרונות חיה לנדואר בשווייץ, שם נפטרה.

== לקריאה נוספת ==
* נועה צדקה, האמת הפוטוגרפית אמת טבעית היא – כרוניקה של מחלקה לצילום 2018.
* רונה סלע, [http://www.ronasela.com/pdf/sela.pdf "צלמות במרחב הפרטי/צלמות במרחב הציבורי"], בתוך: חמישים שנות אמנות נשים בארץ ישראל – 1920–1970, עורכת: ד"ר רות מרקוס, הקיבוץ המאוחד, סדרת מגדרים, 2008.

== קישורים חיצוניים==

* 
* [https://www.nli.org.il/he/archives/NNL_ARCHIVE_AL990036199430205171/NLI#$FL36650227 דיוקנאות של ש״י עגנון שיצרה לו לנדואר, בארכיון הספרייה הלאומית.]
* [https://archive.bezalel.ac.il/skn/he/c7/%D7%91%D7%A6%D7%9C%D7%90%D7%9C_%D7%A7%D7%98%D7%9C%D7%95%D7%92/Search#search=b39112034c6cd6f710310f9bc3764b84 אוסף לו לנדאוור] בקטלוג בצלאל

==הערות שוליים==

קטגוריה:סגל בצלאל
קטגוריה:צלמות יהודיות
קטגוריה:צלמים יהודים גרמנים
קטגוריה:צלמים יהודים אמריקאים
קטגוריה:נשות העלייה החמישית
קטגוריה:צלמים ביישוב
קטגוריה:ילידות 1897
קטגוריה:נפטרות ב-1996
אמה-ז'ול דאלו

פרוטומה של דאלו מאת [[אוגוסט רודן במוזיאון לאמנות ולתעשייה אנדרה דיליז'ה ברובה]]
אמה-ז'ול דאלו (בצרפתית: Jules Dalou; 1838, פריז – 1902, פריז) היה פסל צרפתי.

דאלו למד אצל ז'אן-בטיסט קארפו.

דאלו ביטא מעבר בפיסול מנושאים מיתולוגיים לנושאים יום יומיים.

==גלריה==
<gallery>
Jules Dalou-Bacchanal-Victoria and Albert Museum.jpg|בכחנליה במוזיאון ויקטוריה ואלברט
Jules Dalou-Young Woman Wearing a Headscarf-Hermitage.jpg|אישה צעירה עם מטפחת ראש בארמיטאז'
Jules Dalou-Peasant woman nursing a baby-.jpg|אישה מיניקה תינוק במוזיאון ויקטוריה ואלברט
Dalou Liseuse.jpg|אישה קוראת ספר במוזיאון די פטי פלה בפריז, טרקוטה של הפסל מוצג במוזיאון ישראל
</gallery>

==קישורים חיצוניים==

* 
* 

קטגוריה:פסלים צרפתים במאה ה-19
קטגוריה:צרפתים שנולדו ב-1838
קטגוריה:צרפתים שנפטרו ב-1902
פרס טיילר

פרס טיילר (באנגלית: Tyler Prize) הוא פרס בין-לאומי, להכרה בתרומה משמעותית לידע המדעי ולפעילות ציבורית למען איכות הסביבה. הפרס מוענק מדי שנה מאז 1973.

== היסטוריה ==
פרס טיילר הוא יוזמה של ג'והן ואליס טיילר. לאחר ועידת האו"ם הראשונה שעסקה בבעיות הסביבה ב-1972 החליט הזוג טיילור, זוג פילנתרופים ואוהבי טבע, לעודד מחקר בתחום ובסיועו של רונלד רייגן שהיה אז מושל קליפורניה יסדו את הפרס ב-1973. המטרה הייתה לייסד פרס בינלאומי שיכיר בתרומתם של אלו שפועלים למען הסביבה ולעורר באחרים השראה ומודעות לחשיבות הנושא. בני הזוג דאגו למקורות שימשיכו לממן את הפרס גם לאחר מותם.

== אודות הפרס ==
הפרס מוענק ליחידים ולארגונים שתרמו תרומה משמעותית לאחד מהתחומים הנוגעים לאיכות הסביבה: מדיניות סביבתית, בריאות וסביבה, זיהום אוויר ומים, הפרעות למערכת האקולוגית, פגיעה במגוון הביולוגי ומקורות מזון אנרגיה.

הענקת הפרס מנוהלת על ידי אוניברסיטת דרום קליפורניה.

הפרס מוענק בטקס חגיגי ולזוכים מוענקת מדליה וסכום כספי בגובה 200,000 דולר.

עד שנת 2020 זכו בפרס 78 יחידים ו-4 ארגונים.

בשנת 2003 זכה בפרס פרופ' יואל מרגלית מאוניברסיטת בן-גוריון בנגב על תרומתו למלחמה ביתושים בזכות גילוי חיידק ה-bti.

== ראו גם ==
* מערכת אקולוגית
*איכות הסביבה
*התוכנית הסביבתית של האו"ם

== קישורים חיצוניים ==
* 

==הערות שוליים==

מזון
קטגוריה:שמירת הסביבה
אישה זרה

אישה זרה הוא סרט קולנוע ישראלי-צרפתי משנת 1991.

==עלילה==
נינה, פסנתרנית צרפתייה, מכירה את אילן, איש מחשבים ישראלי אשר נמצא בחופשה בפריז, הם מתאהבים, מתחתנים ועוברים לגור בישראל עם בנם גילי. זמן קצר לאחר מכן אילן הולך למילואים במהלך מלחמת המפרץ. אחרי שהיא מתקבלת לעבודה בתזמורת הפילהרמונית הישראלית היא מקבלת שיחה מהצבא בה מודיעים לה שאילן נפצע בקרב. לתדהמתה היא מגלה שאילן לא נפגע על ידי צבא אויב אלא על ידי חייל צה"ל ששירת ביחד עימו. אילן אינו מסוגל לדבר עקב ההלם בו הוא נמצא, במהלך שהותו בבית חולים היא מגלה כי הוא עריק. בתקופה זו נינה ממשיכה לטפל ומפסיקה את הרומן שלה עם גבר אחר במהלך נישואיהם.

כאשר הופעת הבכורה של נינה עם הפילהרמונית עומדת לעלות, באותו יום האו"ם מציב אולטימטום לסאדם חוסיין, בזמן זה הלחץ החברתי גובר עליה והיא עוזבת את אילן וחוזרת לצרפת עם גילי.

== שחקנים ודמויות ==
{| class="wikitable" 
|-
|-
!שם השחקן/ית
!שם הדמות
|-
| פאני ארדן || נינה
|-
| שרון אלכסנדר || אילן
|-
| דניאל נפוליטאנו || גילי
|-
| גידי גוב || עופר
|-
| שמואל וילוז'ני || רפי
|-
| שפרירה זכאי || עדה
|-
| הלל נאמן || צבי
|-
| אביבה גר || תמי
|-
| משה מזרחי || יגאל
|-
| יגאל שדה || מוקי
|-
| ז'יל בן-דוד || ד"ר ארז
|-
| גבי אלדור || ד"ר רותם
|-
| אלונה קמחי || הדס
|-
| גיליה שטרן || אחות בבית חולים
|-
| ניקול קסל || מורה לפסנתר
|-
| שירי גולן || יעל
|-
|}

==קישורים חיצוניים==

* [https://jfc.org.il/movie/37376-2/ הסרט המלא לצפייה בתשלום] ב[https://jfc.org.il/ אתר ארכיון ישראלי לסרטים - סינמטק ירושלים]
==הערות שוליים==

קטגוריה:סרטי דרמה ישראליים
קטגוריה:סרטי 1991
קטגוריה:צה"ל בקולנוע
קטגוריה:סרטים ישראליים משנת 1991
SNAC

רשתות חברתיות וארכיון הקשרים (באנגלית: Social Networks and Archival Context; בראשי תיבות: SNAC) הוא פרויקט מקוון לגילוי, איתור ושימוש ברשומות היסטוריות מבוזרות ביחס לאנשים, משפחות וארגונים.<ref></ref>

SNAC הוקמה בשנת 2010, במימון הקרן הלאומית למדעי הרוח (NEH) על ידי מינהל הארכיונים והרשומות (NARA),<ref></ref> הספרייה הדיגיטלית בקליפורניה (CDL), המכון לטכנולוגיה מתקדמת במדעי הרוח (IATH) ב אוניברסיטת וירג'יניה ואוניברסיטת קליפורניה, בית הספר למידע בברקלי.<ref></ref><ref name="Pitti">.</ref>

זהו פרויקט מחקר דיגיטלי המתמקד באיתור וקישור מידע רלוונטי מרשומות היסטוריות<ref></ref> מארכיונים, ספריות ומוזיאונים, כך שההיסטוריה הביוגרפית של אנשים, או של ארגונים משולבת בקובץ יחיד.<ref name=":2"></ref> אחד הכלים של הפרויקט הוא תוכנה גרפית המסייעת בזיהוי היסטורית הקשרים של הנבדק ברשתות חברתיות.<ref></ref>

שלושת הארגונים העיקריים האחראים על עיבוד הנתונים בפרויקט הם: המכון לטכנולוגיה מתקדמת במדעי הרוח (IATH), אוניברסיטת וירג'יניה; בית הספר למידע, אוניברסיטת קליפורניה, ברקלי (SI / UCB), והספרייה הדיגיטלית של קליפורניה (CDL). בנוסף, גם ארגונים כמו ספריית הקונגרס, מכון סמיתסוניאן והספרייה הבריטית תורמים נתונים לפרויקט.

== איסוף מידע ==
בשנת 2010 הוקם ה-EAC-CPF ארכיון ההקשרים המקודד לארגונים, פרטים ומשפחות (Encoded Archival Context-Corporate Bodies, Persons, and Families) כסטנדרט אוניברסלי.

על ידי שימוש בכמה פרקטיקות ארכיוניות, מילות המפתח של יוצר הקובץ מבודדות מהקובץ עצמו, ניתן לאיסוף מידע ובניית קשרים בין ישויות שונות ומקל על הגישה לידע נוסף. להלן האלמנטים הרציונליים המשולבים המשמשים ליצירת מערכות יחסים:
* בקרת רשות – מאפשרת לאתר מידע הקשור לנושא בכל אפשרויות האיות או בשמות חלופיים המשויכים לאותו נושא.
* משאבים ביוגרפיים / היסטוריים – מפרט את כל האירועים, התאריכים והמקומות המשויכים ליוצר הקובץ.
* בקרת הרשות השיתופית – מאפשרת לספריות לשמור, לשתף ולהפיץ מידע עם ספריות אחרות.
* תיאורים גמישים – משלבת רשימה של מספר מוסדות המשויכים לאוסף המחבר את יוצר הרשומות אליו.
* גישה משולבת למורשת תרבותית – משמשים כתיקיה מאחדת לכל התיאורים הקשורים לנושא.

==קישורים חיצוניים==

* 

== הערות שוליים ==

*
קטגוריה:אתרי אינטרנט שהושקו ב-2010
קטגוריה:מאגרי מידע
פיל (פרעה)

פיל היה שליט מצרי במצרים העליונה בתרופה הקדם-שושלתית, בסביבות השנים 3240–3220 לפנה"ס, והוא כלול בקבוצת השליטים הקדומים שקיומם מוטל בספק. סרך עם שמו נמצא על לוחית בנקרופוליס בקֻסטֻל ובחריטות על אבן בארמנת במדבר לוב. שמו נמצא גם בקבריהם של המלך עקרב השני והמלך כא, אך ללא סרך מלכותי סביבו.

==זיהויו==
עצם קיומו של פיל כשליט מוטל אף הוא בספק: שמו בחריטות האבן ובפיסות השנהב נכתב ברישול או ללא סימן המעיד כי מדובר בשם מלכותי, ומכאן ייתכן כי מדובר בזיהוי שגוי שלו כאישיות מלכותית. למעשה, זיהויו כשליט מבוססת בעיקר על מאמרים של ו, בהם נקבע כי פיל היה מלך מקומי ששלט על אזור קֻסטֻל, בצפון נוביה (כיום ליד הגבול הדרומי של מצרים).

המלך פיל שלט בתקופת נקאדה 3. אין כיום שום ידיעות על קברו.

==שמו==
על פי דרייר, שמו של פיל מופיע בתחריטי הסלע של גבל שייח סולימאן, בתוך סרך מלכותי. דרייר מפענח את תצורת הסרך ככיסא מלכות מרובע עם פיל מתחתיו, ומכאן מסיק את הקריאה "פן אבו" במשמעות "הגדול מכס המלכות". מורנץ אינו חולק עליו, אולם נזהר מקביעת ההגיה של השם, ומעדיף את השם "המלך פיל", או לחלופין מערער על תפיסת החיה המצוירת ומציע לזהות אותה כקרנף. מורנץ גם מציין שבתקופת נקאדה 3 נעשה מקובל לבחור חיות מסוכנות ולא צפויות לשימוש בשמות מלכותיים, כגון אריה, תנין, פיל או קרנף.

אגיפטולוגים אחרים כמו פיטר קפלוני או טובי ווילקינסון מפקפקים בהגיה המוצעת ומציעים בעצמם הגיות אלטרנטיביות. ווילקינסון טוען כי מתחת לכיסא המלכות מצויר דווקא הסימן ל"גבול", בעוד קפלוני גורס שמתחת לכיסא נמצאת ארונית מלאה כדי יין, שהיא סימן מקובל ל"מהולל". קפלוני מגבה את גרסתו בשם של ארמון מן השושלת הראשונה, שנקרא "חר סכנתיג'ו" וגם הוא נכתב עם סימן ארונית היין. לטענת קפלוני שמו של הארמון נגזר במקור משמו של המלך פיל.

==הערות שוליים==

קטגוריה:מצרים העתיקה
דורית רבליס

דורית מרים רבליס (נולדה ב-9 בדצמבר 2001) היא דוגמנית ישראלית בינלאומית.

==ביוגרפיה==
רביליס נולדה וגדלה באשדוד. הוריה עלו לישראל ב-1991 כשאביה, ואדים לדימיר רבליס, עלה מרוסיה מהקווקז, ואמה זויה שפיר, מאוקראינה. בבית הספר התיכון הרחיבה מתמטיקה ופיזיקה. ניגנה על פסנתר. בילדותה, במשך כעשר שנים הייתה מתעמלת אמנותית, הייתה בחוג התעמלות אמנותית בגיל ארבע, ומשם זה הפך לעניין מקצועי של תחרויות, נבחרת ובהמשך גם מדליות, ואף זכתה בין השאר בגיל 12 באליפות העולם בהתעמלות אמנותית לקטורגיית גילה. לאחר מכן, עברה לאתלטיקה קלה, לריצת משוכות.

בנובמבר 2020 התגייסה לצה"ל.

== קריירה ==
היא הפכה לראשונה לפופולרית בקרב צלמים מקצועיים בזכות שיערה הבלונדיני המתולתל שיצר דמיון לדוגמנית העבר הישראלית מיכאלה ברקו. בשנת 2016, היא חתמה חוזה בלעדי להובלת קמפיינים עבור בית האופנה הצרפתי איב סן-לורן, אולם החוזה בוטל על ידי החוק הצרפתי עקב היותה בת 16 אז. בשנת 2017 נבחרה רבליס לפתוח את מופע ההוט קוטור של בית האופנה הצרפתי כריסטיאן דיור. עם זאת, הדבר בוטל מכיוון שהם האמינו שהיא עשויה להיראות צעירה מדי.

בשנת 2017 היא הייתה במסעות פרסום בינלאומיים רבים, כולל קמפיינים פרסומיים עבור מותג האופנה האמריקאי ראלף לורן. היא גם הובילה קמפיינים עבור מותגים בינלאומיים כגון טופשופ, קלווין קליין, סוניה ריקייל, אורבן אאוטפיטרס , שאנל, קלודי פיירלו , מיו מיו ומסימו דוטי .

בשנת 2018 הוחתמה על ידי מותג האופנה הספרדי זארה. היא גם נבחרה להוביל את הקמפיין העולמי עבור מותג האופנה השוודי H&M לשנת 2018.

ב-2020 החלה לעבוד בתור הפרזנטורית של רשת האופנה הישראלית קסטרו. הצטלמה לקמפיינים של מעצבת שמלות הכלה הישראלית ברטה, ומותג השעונים היפני "ג'י-שוק".

== חיים אישיים ==
ביוני 2022, אחרי כחצי שנה של זוגיות עברה להתגורר ביחד עם חברה השחקן דניאל פרץ (יוצא העונה השישית של "המירוץ למיליון") בדרום תל אביב.

==קישורים חיצוניים==

* דליה בן ארי, [https://www.atmag.co.il/דורית-רבליס-בהישג-חדש/ אחרי שפספסה צילומים לוויקטוריה'ס סיקרט, דורית רבליס מסתערת מחדש], באתר את, 30 בנובמבר 2021
* 

==הערות שוליים==

קטגוריה:דוגמניות ישראליות
קטגוריה:דוגמנים ישראלים
קטגוריה:משתתפי נינג'ה ישראל V.I.P
קטגוריה:אשדוד: אישים
קטגוריה:פרזנטוריות ישראליות
קטגוריה:פרזנטורים ישראלים
קטגוריה:פורבס 30Under30: ישראל
קטגוריה:ישראליות שנולדו ב-2001
קטגוריה:ישראלים שנולדו ב-2001
עקעק-כחול סרי לנקה

עקעק-כחול סרי לנקה (שם מדעי: Urocissa ornataur, נקרא בעבר עקעק ציילון) הוא מין של ציפור שיר צבעונית ממשפחת העורביים, החי רק ביערות הגשם באי סרי לנקה שמדרום להודו. אף על פי שהוא הסתגל לנוכחות בני אדם, הוא נמצא במצב שימור פגיע, בשל הרס בית הגידול העיקרי שלו, יער ראשוני באזור הלח שבדרום סרי לנקה.

== מאפיינים ==
העקעק מגיע לאורך של עד 47 סנטימטרים, הוא גדול יותר ממיינה מצויה אך קטן מעורב שחור. כפי ששמו מזכיר הוא בעל נוצות כחולות בוהקות. ראשו, צווארו וכנפיו אדומים-חומים או ערמוניים וקצה זנבו לבן. הרגלים וטבעת העין אדומים. לצעירים נוצות דומות לבוגרים אך בצבע עמום יותר. טבעת העין של הצעירים חומה והנוצות בחלק התחתון אפורות.

== בית גידול ==
מין זה אנדמי לסרי לנקה, בה הוא נמצא ביערות הרריים, במורדות ההרים ובשפלות רטובות. הוא נמצא בגבהים של 150 עד 2200 מטר מעל לגובה פני הים. הוא לא נראה בבתי גידול מופרעים כמו גנים או מטעים. בסקרים שנערכו בין השנים 2004 ו־2006 נמצאו בוגרים ממין זה ב־38 חלקי יער נפרדים הכלולים בתוך 6 מתחמי יער בדרום הרטוב של סרי לנקה.

== יחסים עם בני אדם ==
אף על פי שהם נמנעים מאזורים מופרעים בידי בני אדם, מחקרים שבוצעו הראו שהמין נמשך לנוכחותם של בני אדם ברמות נמוכות ובינוניות של הפרעות וקבוצות קטנות עד בינוניות של אנשים. מספר העקעקים גדל, בניגוד לעופות אחרים שנכללו במחקר. לעיתים קרובות נצפתה קבוצה של עקעקים המחכים ליד שבילים ומצפים להאכלה בידי מבקרים אנושיים.

== תזונה ==
העקעק הסרי לנקי הוא אוכל בשר וניזון בעיקר מחרקים, לטאות ודו-חיים. בנוסף, נצפו פריטים הניזונים מפירות וגם ביצים וגוזלים של עופות אחרים. עקעקים נצפו משפשפים זחלים שעירים על עצים כדי להסיר את השערות הרעילות לפני אכילתן.

== רבייה ==
העקעקים הם מונוגמיים. הם חיים בקבוצות קטנות של עד 7 פרטים, כאשר לכל אחד שטח משלו. עונת הרבייה היא מינואר ועד מרץ והנקבה מטילה 3–5 ביצים לבנות עם כתמים חומים. שני המינים בונים את הקן ומאכילים את הגוזלים אך רק הנקבה דוגרת על הביצים.

== קישורים חיצוניים ==

==הערות שוליים==

קטגוריה:בעלי חיים שתוארו ב-1829
קטגוריה:עורביים
קטגוריה:סרי לנקה: עופות
קטגוריה:סרי לנקה: מינים אנדמיים
קטגוריה:עופות יערות הגשם של תת-היבשת ההודית
קטגוריה:טקסונים שתוארו בידי יוהאן גאורג ווגלר
העין הציבורית

העין הציבורית (בבריטניה: Follow Me, בארצות הברית: The Public Eye) הוא סרט רומנטי בריטי משנת 1972 בבימויו של קרול ריד, עם חיים טופול ומיה פארו בתפקידים הראשיים.

תסריט נכתב על ידי פיטר שאפר והוא מבוסס על המחזה שלו "העין הציבורית" משנת 1963. יחד עם ה"עין הציבורית" הוא חיבר גם את "האוזן הפרטית" ושני המחזות הקצרים האלה מועלים ביחד עם הפסקה ביניהם. בארץ הם הועלו ב-1963 בבימויו של פיטר פריי וכן בבית צבי.

זה סרטו האחרון של קרול ריד. את המוזיקה לסרט חיבר ג'ון בארי.

חיים טופול קיבל את התפקיד הראשי בסרט לאחר שהתפרסם בסרט כנר על הגג (1971). על תפקידו בסרט זכה טופול בפרס צדף הזהב, לשחקן הטוב ביותר בפסטיבל הסרטים הבינלאומי סן סבסטיאן.

==תקציר העלילה==
צ'ארלס סידלי (מייקל ג'ייסטון) הוא רואה חשבון מבוסס בלונדון. הוא איש רציני עצור מנומס ומעונב ונתון להשפעה של אמו (מרגרט רולינגס). הוא פוגש במסעדה בחורה אמריקאית בשם בלינדה (מיה פארו). היא דוגלת בחיים משוחררים וחופשיים, מסתובבת בכל העולם וחיה את הרגע. למרות ההבדלים ביניהם ברקע ובהתנהגות, הוא מתאהב בה ואחרי תקופה קצרה הם נישאים.

הנישואים מתחילים ברגל שמאל, בלינדה לא סובלת את החברים שלו עם הנימוס הבריטי וגורמת לו מדי פעם בושות.

מה שמעיק על צ'ארלס מלבד אמו, היא העובדה שבלינדה מסתלקת מדי פעם בלי הסבר מספק היכן הייתה. צ'ארלס בטוח שיש לה מאהב.

צ'ארלס שוכר את שירותיו של חוקר פרטי בשם ג'וליאן כריסטופורו (חיים טופול). הוא עוקב אחריה ונעזר בווספה שלו. היא נכנסת לראות סרט אימה והוא יושב אחריה. לבסוף היא מבחינה בו והם משחקים ב"משחק חתול ועכבר".

כריסטופורו מפרט בפני צ'ארלס כי לא מצא מאהב לבלינדה. עם הזמן כריסטופורו ובלינדה מתקרבים והוא מספר לה כי הוא חוקר פרטי שנשכר על ידי צ'ארלס לעקוב אחריה והעין שלו היא "עין ציבורית" שעוקבת אחריה.

בלינדה רותחת מכעס, מתעמתת עם צ'ארלס ועוזבת את הבית. צ'ארלס כועס על כריסטופורו ומאשים אותו כי כל זה קרה בגללו. גם אמו של צ'ארלס מתערבת כדי שיסיים את הנישואים.

צ'ארלס מפטר את כריסטופורו אך זה אומר לו כי הוא מוכן למצוא את בלינדה ומשכנע אותו לשנות את היחס אליה, להקדיש לה יותר זמן ולהקשיב לה, אחרת יישאר שוב פעם לבד.

צ'ארלס משתכנע, כריסטופורו מוצא את בלינדה ומייקל פוגש אותה ברחוב ברחוב ומתחיל לעקוב אחריה כמו כריסטופורו כששניהם מחליפים חיוכים.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|חיים טופול
|ג'וליאן כריסטופורו
|חוקר פרטי
|-
|מיה פארו
|בלינדה
|אשתו של צ'ארלס
|-
|מייקל ג'ייסטון
|צ'ארלס סידלי
|רואה חשבון
|-
|אנט קרוסבי
|גב' פרמר
|מזכירה של צ'ארלס
|-
|מרגרט רולינגס
|גב' סידלי
|אמא של צ'ארלס
|}

==פרסים==
פסטיבל הקולנוע הבינלאומי בסן סבסטיאן, 1972:
* השחקן הטוב ביותר - חיים טופול.
* השחקנית הטובה ביותר - מיה פארו.

==קישורים חיצוניים==

* [https://www.youtube.com/watch?v=Fi0wlitzUXQ קדימון לסרט], באתר יוטיוב
* [https://www.youtube.com/watch?v=UIKT_n7qTro שיר הנושא של העין הציבורית], באתר יוטיוב

==הערות שוליים==

קטגוריה:סרטי 1972
קטגוריה:סרטי אולפני יוניברסל
קטגוריה:סרטי חיים טופול
קטגוריה:סרטי קומדיה רומנטית
קטגוריה:סרטים באנגלית
קטגוריה:סרטים בריטיים
קטגוריה:סרטים מבוססי מחזות
קטגוריה:סרטים רומנטיים
קטגוריה:סרטים שהולחנו על ידי ג'ון בארי
משאל העם באוגנדה (2005)

משאל עם בנושא השבת הפוליטיקה הרב-מפלגתית התקיים באוגנדה ב-28 ביולי 2005. במשך כמעט 20 שנה, נאסר על מפלגות פוליטיות להתמודד בבחירות, במטרה לרסן את המתיחות המגזרית. הנשיא יוורי מוסווני הנהיג מערכת שלטון של דמוקרטיה לא מפלגתית עם עלייתו לשלטון בשנת 1986. בשנת 2000 התקיים משאל עם קודם בנושא, אך ההצעה נדחתה על ידי למעלה מ-90% מהמצביעים. הפעם ההצעה אושרה על ידי למעלה 90% מהמצביעים.

== רקע ==
הפרלמנט באוגנדה הצביע על קיום משאל העם ב-4 במאי 2005. חלק מהקבוצות הפוליטיות, כולל הפורום לשינוי דמוקרטי , החרימו את משאל העם, וטענו כי זה יתן לגיטימציה ל-19 שנות השלטון על ידי מפלגה אחת. המשקיפים הציעו כי ייתכן שהוצאה של 12.5 מיליון דולר<ref></ref> על משאל העם הייתה יכולה להיות בשימוש טוב יותר במקומות אחרים באוגנדה.

השאלה שהוצגה בפני המצביעים בקלפי ונמתחה עליה ביקורת על כך שהיא מבלבלת: "האם אתה מסכים לפתוח את המרחב הפוליטי כדי לאפשר למי שרוצה להצטרף למפלגה לעשות זאת כדי להתמודד על הכוח פוליטי?".

== תוצאות ==
{| class="wikitable" style="text-align:right"
!בחירה
! הצבעות
! %
|-
| בעד
| 3,643,223
| 92.44
|-
| נגד
| 297,865
| 7.56
|-
| הצבעות לא חוקיות/ריקות
| 93,144
| -
|-
| סך הכל
| 4,034,232
| 100
|-
| מצביעים רשומים/אחוז הצבעה
| 8,524,230
| 47.33
|-
| colspan="3" " | מקור: [http://www.electionguide.org/elections/id/14/ IFES]
|}

== הערות שוליים ==

*

קטגוריה:אוגנדה: היסטוריה
ז'יז'ה

ז'וזף ז'ילֶן (בצרפתית: Joseph Gillain) הידוע בשם העט ז'יזֵ'ה (בצרפתית: Jijé; 13 בינואר 1914 – 19 ביוני 1980), היה קומיקסאי, צייר וסופר בלגי, הידוע בעיקר בזכות סדרת הקומיקס שלו JerrySpring.

== ביוגרפיה ==
ז'וזף ז'ילן, לימים ז'יז'ה, נולד בשנת 1914 בבלגיה ולמד אמנות במנזר קתולי<ref name=":0">de Grand Ry, Michel; Nizette, André; Lechat, Jean-Louis (1986). "Jijé". Le livre d'or de la bande dessinée. Brussels: Centre de la bande dessinée Belge. pp. 6–7.</ref>.

בשנת 1936 יצר ז'יז'ה את דמות הקומיקס הראשונה שלו, Jojo ז'וז'ו, ופרסם את הרפתקאותיה בעיתון הקתולי Le Croisé לה קרואזה. דמותו של ז'וז'ו הושפעה מאוד מ"הרפתקאותיו של טינטין" מאת ארז'ה, שהיה הקומיקס המצליח ביותר בבלגיה באותה תקופה, אך עם השנים פיתח ז'ילן את סגנונו והשחיז את מיומנותו, וכך יצר סגנון הייחודי לו<ref name=":0" />. עד מהרה הוא פרסם סדרה שנייה, מלוטשת יותר, שנקראה "Blondin et Cirage", עבור מגזין הנוער הקתולי Petits Belges<ref>De Weyer, Geert (2005). "Jijé". In België gestript, pp. 132–134. Tielt: Lannoo.</ref>. בנוסף, הוא אייר כמה ספרים ולוניים עבור קהל הקוראים הקתוליים הבלגי-צרפתים.

בשנת 1939 החל לעבוד במגזין "ספירו", שהוקם מספר שנים קודם לכן, שם פרסם את רוב יצירותיו לאורך כל חייו. מכיוון שבזמן מלחמת העולם השנייה והכיבוש הגרמני בבלגיה המגזין לא היה יכול לפרסם קומיקס מחוץ לבלגיה, וכאמן המקומי המוביל באותה תקופה ז'יז'ה זכה לאייר כמעט את כל העיתונים.

אמונתו הקתולית עוררה בו השראה לכתיבת ביוגרפיות, מה שהוביל אותו לחבר ספרים אודות חייהם של ג'ובאני בוסקו וכריסטופר קולומבוס. במהלך חייו נודע כאמן המעביר את מורשתו בחינם לאמנים צעירים ממנו, וכך היה למנטור של אמני קומיקס רבים באירופה, בהם ז'אן ז'ירו ואנדרה פרנקן.

ז'יז'ה נפטר בוורסאי, צרפת, ב-19 ביוני 1980 אחרי מחלה ממושכת.

== מורשתו ==
בשנת 2004 הוקם מוזיאון הקומיקס בבריסל (Maison de la Bande Dessinée), שהוקדש ליצירותיו של ז'יז'ה, ובהמשך גם ליצירותיהם של האמנים שאותם לימד או שימש השראה<ref></ref>.

==קישורים חיצוניים==

== הערות שוליים ==

קטגוריה:ואלונים
קטגוריה:סופרים בלגים כותבי צרפתית
קטגוריה:סופרים בלגים
קטגוריה:סופרים הידועים בשם עט
קטגוריה:ציירים בלגים
קטגוריה:קומיקסאים בלגים
קטגוריה:ילידי 1914
קטגוריה:נפטרים ב-1980
מיון השמות והתארים של קטלוניה

מיון השמות והתארים של קטלוניה (CANTIC) הוא קטלוג מיון זהויות בקטלוג האיחוד של אוניברסיטאות קטלוניה (CCUC), שמובילה הספרייה הלאומית של קטלוניה . מטרותיה הן תקנון נקודות הגישה בקטלוגים ביבליוגרפיים, שיפור התקשורת בין קטלוגים ובעיקר, להקל על מחקר המידע ואחזורו. CANTIC נותנת טיפול מיוחד לשמות ולתואר הרשויות הקשורות לתרבות הקטלאנית. רשויות אלה מקבלות עבודת סמכות מלאה ומספקות, בסופו של דבר, גישה לאנציקלופדיה קטלנה.

== קישורים חיצוניים ==
* 
* [http://www.bnc.cat/Professionals/Catalogacio Biblioteca de Catalunya. Serveis professionals. Servei de Normalització Bibliogràfica] 

קטגוריה:קיטלוג
קטגוריה:ספרד: ספריות
מקום בצמרת (סרט, 2012)

מקום בצמרת (באנגלית: Room at the Top) הוא סרט טלוויזיה של ה-BBC משנת 2012, עיבוד לרומן באותו שם מאת ג'ון בראיין, שיצא לאור ב-1957. את התסריט כתבה אמנדה קו, וביימה אייסלינג וולש. בתפקידים הראשיים מככבים מתיו מקנולטי, מקסין פיק וג'נה קולמן.

הסרט שודר בשני חלקים ב-26 וב-27 בספטמבר 2012 בערוץ BBC Four. בתחילה היה השידור מתוכנן ל-7 באפריל 2011. העיכוב נגרם בשל טענות על זכויות שידור של Great Meadow Productions. ב-2013 זכה הסרט בפרס באפט"א למיני-סדרה הטובה ביותר.

==צוות השחקנים==
* מתיו מקנולטי – ג'ו למפטון
* מקסין פיק – אליס איסגיל
* ג'נה קולמן – סוזן בראון
* טום ברוק – צ'ארלס
* ג'וליה פורד – גברת תומפסון
* פיטר וייט – מר הוילייק
* קווין דויל – מר תומפסון
* לורן קרייס – ג'ואן
* קייט או'פלין – בריל
* זואי טלפורד – אווה סטור
* פול טומבלין – ריי
* תיאו ג'יימס – ג'ק ויילס
* פול הילטון – בוב סטור
* קווין מקנלי – מר בראון
* דניאל פלין – ג'ורג' איסגיל

==קישורים חיצוניים==

* [https://www.bbc.co.uk/programmes/b010827f "מקום בצמרת"], באתר ה-BBC

==הערות שוליים==

קטגוריה:סרטי 2012
קטגוריה:סרטים בריטיים
קטגוריה:סרטי טלוויזיה בריטיים
יואל מרגלית

יואל מרגלית (9 בפברואר 1933 – 1 באפריל 2011) היה חוקר טבע ישראלי, שהתמחה בחקר יתושים והדברתם הביולוגית. מרגלית היה חוקר במכון הביולוגי בנס-ציונה ובמחלקה למדעי החיים באוניברסיטת בן-גוריון בנגב. ב-1976 גילה את חיידק Bacillus thuringiensis israelensis , גילוי שהיווה פריצת דרך בהדברה הביולוגית של יתושים.

== ביוגרפיה ==
יואל מרגלית נולד ב-1933 בצ'אנטאוויר שבממלכת יוגוסלביה. בשואה שרד את המחנות בברגן-בלזן ובטרזיינשטט. עלה עם אמו לארץ ב-1948 באניה "קפלוס". באותה אניה הגיע גם טומי לפיד. כנער עבד בגן החיות התנ"כי ומעבדות המכון הביולוגי הפדגוגי בירושלים. בצבא, שרת במכון לחקר הרפואה הצבאית בחיל הרפואה תחת מרקוס קלינברג שעתיד להתגלות כמרגל. הוא עסק בעיקר בחקר יתושים המעבירים מחלות. הוא נשלח מטעם הצבא ללמוד על יתושים אצל הפרזיטולוג פרופ' אוסקר תיאודור. לאחר שחרורו התחיל ללמוד באוניברסיטה העברית. את עבודת הדוקטורט בפרזיטולוגיה עשה בהנחית פרופ' רחל גלון. לאחר סיום לימודי הדוקטורט ב-1971 יצא לתפקידי חוקר ומרצה אורח באוניברסיטאות בסנט-לואיס ובדרום אילינוי. ב-1976 הצטרף כחוקר בכיר למכון הביולוגי. ב-1978 הצטרף כמרצה בפקולטה למדעי החיים באוניברסיטת בן-גוריון, וב-1988 מונה לפרופסור חבר מומחה באנטומולוגיה.

בשנים 1979–1981 כיהן פרופ' מרגלית כנשיא 'החברה הזואולוגית הישראלית'. הוא היה חבר בוועדת מומחים של ארגון הבריאות העולמי בנושא ההדברה הביולוגית וזכה בפרסים ואותות הערכה וכבוד בתחום מומחיותו במדינות רבות.

פרסם כ-60 מאמרים ופרסומים רבים נוספים.

ב-1990 זכה מרגלית בפרס ברגמן. ב-2003 זכה בפרס טיילר היוקרתי על תרומתו לסביבה.

היה נשוי לפרופ' מרים מרגלית ואב לשני ילדים.

== גילוי ה-Bti ==
ב-1976, תוך כדי סיוריו בנגב גילה את חיידק הבצילוס שקוטל זחלי יתושים. על שום גילויו בארץ נקרא החיידק "בצילוס טורינגזיס ישראלנסיס" – Bacillus thuringiensis israelensis (Bti). יחודו של החיידק בכך שהוא פוגע רק בזחלי היתושים ובשל כך אינו משפיע על אוכלוסייה של יצורים אחרים. בעקבות הגילוי התרכז מרגלית בפיתוח הדברה ביולוגית ליתושים.

== קישורים חיצוניים ==

* [https://in.bgu.ac.il/pages/news/yoel_margalit.aspx דברים לזכרו לזכרו של פרופסור יואל מרגלית], באתר אוניברסיטת בן-גוריון בנגב, 14 באפריל 2011
* ד"ר גיל סתיו, [https://www.cuticula.co.il/bti-הבצילוס-הישראלי-חומר-הדברה-ביולוגי/ BTI, הבצילוס הישראלי, חומר הדברה ביולוגי יעיל וידידותי לסביבה ולמשתמש], באתר "קוטיקולה" – מגזין ההדברה הישראלי, 8 בספטמבר 2016
* 
*[https://tylerprize.org/laureates/past-laureates/2003-tyler-laureate/ סיכום ביוגרפי והסבר על זכיותו], באתר פרס טיילר .
*[http://www.bgu.ac.il/life/Faculty/Margalit/cv.html דף מרצה], באתר אוניברסיטת הנגב 

== הערות שוליים ==

קטגוריה:מדענים ישראלים
קטגוריה:ישראלים ילידי יוגוסלביה
קטגוריה:אנטומולוגים ישראלים
קטגוריה:עולים לאחר קום המדינה: 1948–1950
קטגוריה:ישראלים זוכי פרסים בין-לאומיים
קטגוריה:ישראלים שנולדו ב-1933
קטגוריה:ישראלים שנפטרו ב-2011
רשת הספריות של מערב שווייץ

רשת הספריות של מערב שווייץ (בצרפתית: Réseau des bibliothèques de Suisse occidentale; בראשי תיבות: RERO) הוקמה על ידי כמה ספריות מרכזיות בשנת 1985, באזור דובר הצרפתית ברומאנדי שבמערב שווייץ. RERO הוא הלחם בסיסים של "Réseau Romand" ("רשת רומנד").

RERO כולל את הספריות האקדמיות, הציבוריות והמתמחות של הקנטונים של שווייץ. היא מנהלת קטלוג איגודים של 180 איש, ספריות המשרתות 50,000, סטודנטים משלוש אוניברסיטאות אקדמיות: ז'נבה, פריבור ונשאטל, האוניברסיטה למדעים שימושיים ואמנויות ואוניברסיטאות החינוך למורים.

נכון ל-2019, הכיל הקטלוג 6.8 תיאורים ביבליוגרפיים של מעל ל-10 מיליון מסמכים. הקטלוג הכיל תקצירים גם של מעל ל-200 אלף כתבי עת.

==קישורים חיצוניים==
* 

קטגוריה:שווייץ: ספריות
קטגוריה:אתרי אינטרנט בגרמנית
קטגוריה:אוניברסיטת ז'נבה
ליאו סוטר

ליאו סוטר (באנגלית: Leo Suter; נולד ב-26 בספטמבר 1993) הוא שחקן קולנוע וטלוויזיה אנגלי.<ref name="Candid magazin"></ref>

== ביוגרפיה ==
סוטר נולד בלונדון והתחנך בקולט קורט , בבית הספר סנט פול ובניו קולג' באוקספורד, שם למד בפקולטה למדעי הרוח.<ref></ref><ref></ref>

סוטר החל לשחק בזמן שלמד בבית הספר בגיל אחת עשרה. הוא חתם על חוזה המשחק המקצועי הראשון שלו לאחר ששיחק בהצגת הגמר בבית הספר שלו. בין תפקידי התיאטרון שלו היו בהצגה "The Winterting" בתיאטרון אוקספורד פלייהאוס, ב"האלכימאי" בתיאטרון ארקולה, ו"רומיאו ויוליה" בתיאטרון סאות'וורק פלייהאוס.<ref></ref>

==קריירה==
בשנת 2014 שיחק בסרט הקולנוע מליפיסנט ובסרט "נפילה" שיצא לאקרנים בשנת 2016. בשנת 2017 שיחק בסדרת הטלוויזיה ויקטוריה בתפקיד אדוארד דרמונד, מזכירו האישי של ראש ממשלת בריטניה רוברט פיל. בסדרה דרמונד מנהל מערכת יחסים עם לורד אלפרד פאג'ט (ג'ורדן וולר). שנה לאחר מכן שיחק בסדרת הטלוויזיה "קליקה".

בשנת 2019 שיחק בסרט הקולנוע "I'll Find You". באותה שנה שיחק גם בשתי סדרות הטלוויזיה המוערכות אחוזת ביצ'האם וסאנדיטון.

בשנת 2020 שיחק בפרק בסדרת הטלוויזיה המשחרר: מבצע אוולאנש.

בשנת 2022 החל לשחק בתפקיד ראשי בסדרת הטלוויזיה ויקינגים: ולהאלה. בסדרה הוא מגלם את הארלד סיגורדסון.

== פילמוגרפיה ==
=== קולנוע ===
{| class="wikitable"
|+
!שנה
!פרויקט
!תפקיד
!הערות
|-
|2013
|סביב הגן
|
|
|-
|2014
|מליפיסנט
|
|
|-
|2016
|נפילה
|
|
|-
|2017
|מוזיקה, מלחמה ואהבה
|
|<ref name="nuit magazine"></ref>
|-
|2019
|I'll Find You
|
|
|-
|TBA
|Gateway 6
|
|
|}

=== טלוויזיה ===
{| class="wikitable"
|+
!שנה
!פרויקט
!תפקיד
!הערות
|-
|2012
|חינוך גרוע
|
|
|-
| rowspan="2" |2017
|ויקטוריה
|אדוארד דרמונד
|8 פרקים
|-
|Ransom
|
|פרק אחד 
|-
|2018
|קליקה
|
|
|-
| rowspan="2" |2019
|אחוזת ביצ'האם
|
|
|-
|סנדיטון
|
|
|-
| rowspan="2" |2020
|המשחרר: מבצע אוולאנש
|
|פרק אחד
|-
|סוכן חשאי
|
|
|-
|2022–הווה
|ויקינגים: ולהאלה
|הארלד סיגורדסון
|
|}
*

==קישורים חיצוניים==

== הערות שוליים ==

קטגוריה:בוגרי אוניברסיטת אוקספורד
קטגוריה:שחקני תיאטרון אנגלים
קטגוריה:שחקני קולנוע וטלוויזיה אנגלים
קטגוריה:שחקנים ילדים אנגלים
קטגוריה:אנגלים שנולדו ב-1993
מותו של אלן כורדי

אלן כורדי (בכורדית: Alan Kurdî, נולד בשם אלן שנו; 2012 – 2 בספטמבר 2015) היה ילד סורי בן שלוש עם רקע אתני כורדי, שתמונתו עלתה לכותרות העולמיות לאחר שטבע ב-2 בספטמבר 2015 בים התיכון יחד עם אמו ואחיו ואביו (שהשיט את הסירה). אלן ומשפחתו היו טורקים שניסו להגיע לאירופה על רקע משבר הפליטים האירופי. צילומי גופתו צולמו על ידי העיתונאי הטורקי נילופר דמיר והפכו במהירות לוויראליות, מה שגרם לתגובות בינלאומיות. מכיוון שלפי הדיווחים משפחת כורדי ניסתה להגיע לקנדה, מותו ומשבר הפליטים הרחב יותר הפכו לנושא בבחירות הפדרליות בקנדה בשנת 2015.

בשנת 2016, קיים העיתונאי הישראלי איתי אנגל ראיון עם אביו, עבדולה כורדי במסגרת פרק של התוכנית "עובדה". בשנת 2018 אמיתית'אל מחמוד פרסמה שירה "Boy in the sand" המוקדשת לכורדי.

התמונה נבחרה לאחת מ-100 התמונות המשפיעות ביותר לשנת 2015, על פי מגזין "טיים".

== ראו גם ==
* מלחמת האזרחים בסוריה

==קישורים חיצוניים==

==הערות שוליים==

2020 12
קטגוריה:טיים מגזין: 100 התמונות המשפיעות ביותר בכל הזמנים
קטגוריה:ילידי 2012
קטגוריה:נפטרים ב-2015
אור זהבי

אור זהבי (ב-23 באפריל 1996) הוא כדורגלן ישראלי המשחק בעמדת הבלם באיוניקוס ניקאס.

==קריירה==
זהבי החל את הקריירה שלו בקבוצת הילדים של הפועל ירושלים. בגיל 12 הצטרף לקבוצת הנוער של בית"ר ירושלים, וכאשר סיים את גיל הנוער הצטרף להפועל ירושלים ששיחקה אז בליגה הלאומית. ב-18 בנובמבר 2016 ערך את הופעת הבכורה שלו בקבוצה הבוגרת, בהפסד 0–3 להפועל עכו. הייתה זו הופעתו היחידה של זהבי בקבוצה הבוגרת באותה עונה. בעונה שלאחר מכן רשם 22 הופעות במדי הפועל ירושלים וכבש שלושה שערים.

בקיץ שב לבית"ר ירושלים. ב-12 ביולי ערך את הופעת הבכורה שלו בקבוצה הבוגרת של בית"ר ובזירה האירופית, בתיקו 0-0 נגד צ'יחורה סצ'חרה. ב-14 במרץ 2019 האריך את חוזהו בארבע עונות בקבוצה. באוגוסט 2021 שוחרר מבית"ר.

ב-22 בספטמבר 2021 חתם לשנה בקבוצת בני יהודה. ב-4 ביולי 2022 חזר לבית"ר ירושלים. לאחר עונה אחת בה שותף ב-11 משחקים וזכה עם מועדון נעוריו בגביע המדינה, שוחרר מהמועדון.ב-20 בספטמבר 2023 חתם באיוניקוס ניקאס מהליגה השנייה ביוון.

== תארים ==
;בית"ר ירושלים
* גביע הטוטו: 2019/2020
* גביע המדינה: 2022/2023

==קישורים חיצוניים==

==הערות שוליים==

קטגוריה:כדורגלנים ישראלים
קטגוריה:בלמי כדורגל ישראלים
קטגוריה:ירושלים: כדורגלנים
קטגוריה:כדורגלני הפועל ירושלים
קטגוריה:כדורגלני בית"ר ירושלים
קטגוריה:כדורגלני בני יהודה תל אביב
קטגוריה:כדורגלנים ישראלים ביוון
קטגוריה:ישראלים שנולדו ב-1996
סגינו

סגינו (באנגלית: Saginaw) היא עיר שמשמשת כמושב המחוז של מחוז סגינו במישיגן, ארצות הברית.

== גאוגרפיה ==
העיר ממוקמת כ-768 ק"מ מבירת ארצות הברית, וושינגטון די. סי., וכ-142 ק"מ מבירת מישיגן, דטרויט.

== אקלים ==
הטמפרטורה הממוצעת היא 8 מעלות צלזיוס. החודש הכי חם הוא יולי (22 מעלות צלזיוס). החודש הכי קר הוא ינואר ( מעלות צלזיוס). כמות המשקעים הממוצעת היא 1,065 מילימטרים בשנה. חודש מאי הוא החודש שיש בו הכי הרבה גשם (134 מ"מ גשם), וחודש מרץ הוא החודש שיש בו הכי פחות גשם (46 מ"מ גשם).

== ערים תאומות ==
* 
* 
* 
* 
* 

== קישורים חיצוניים ==

* 

* 

== הערות שוליים ==

קטגוריה:מישיגן: ערים
קטגוריה:יישובים שהוקמו ב-1815
מארקט (מישיגן)

מארקט (באנגלית: Marquette) היא עיר בארצות הברית, שמשמשת כמושב המחוז של מחוז מארקט בחצי האי העליון של מדינת מישיגן. במארקט יש יותר מ-20,000 תושבים, והיא העיר הגדולה ביותר בחצי האי. העיר היא ביתה של אוניברסיטת צפון מישיגן.

== היסטוריה ==
פיתוח ההתיישבות באזור החל לאחר שהתגלו באזור מרבצי ברזל. ב-1845 נוצר הכפר, שנקרא במקור ניו ווסטר ושמו שונה לאחר מכן ל"מארקט" על שם ז'אק מארקט, המיסיונר הישועי שחקר את האזור.

תעשיית הברזל פרחה בעיר ובמכרות מסביבה. היא חוברה באמצעות מערכת מסילות רכבת למכרות ומשמשת עדיין כמרכז לשילוח ימי של ברזל מעובד מחצי האי העליון של מישיגן. בסוף המאה ה-19 התחבורה הימית הנוחה לעיר הביאה גם להתפתחותה כמרכז תיירות.

ב-1899 הוקם לצד העיר קמפוס ששימש כבית ספר למורים לאורך החצי הראשון של המאה ה-20. ב-1963 הוכרז המוסד כאוניבריטסה בשם אוניברסיטת צפון מישיגן, והוא החל לספק לימודים מקיפים בתחומים שונים. פתיחת גשר מקינק – גשר באורך של כ-8 ק"מ אשר מחבר חצי האי העליון לחצי האי התחתון – בשנת 1957, שיפרה את נגישות העיר לתושבי מישיגן והגדילה את מספר הסטודנטים שלומדים באוניברסיטה.

במהלך המלחמה הקרה שכן ליד העיר בסיס גדול של חיל האוויר של ארצות הברית. הבסיס נסגר ב-1995 והוא משמש כיום כנמל תעופה אזרחי.

== גאוגרפיה ==
העיר ממוקמת לחוף ימת סופיריור בחצי האי העליון של מישיגן, כ-1,200 ק"מ מבירת ארצות הברית, וושינגטון די. סי., וכ-583 ק"מ מדטרויט. השטח המוניציפלי של העיר מתפרס על כ-50 קמ"ר, מתוכם כ-30 קמ"ר יבשה. הוא כולל מספר איים בימת סופיריור. "שמורת הטבע הימית מרקט" צמודה לעיר בתוך הימה. "הר מרקט" – גבעה בגובה של כ-380 מטר מעל פני הים – נמצא כ-20 ק"מ מזרחית לעיר ומשמש כאתר סקי ונופש.

== אקלים ==
הטמפרטורה הממוצעת היא 4 מעלות צלזיוס. החודש הכי חם הוא יולי (18 מעלות צלזיוס). החודש הכי קר הוא ינואר ( מעלות צלזיוס). כמות המשקעים הממוצעת היא 1,162 מילימטרים בשנה. חודש אוקטובר הוא החודש שיש בו הכי הרבה גשם (120 מ"מ גשם), וחודש פברואר הוא החודש שיש בו הכי פחות גשם (72 מ"מ גשם).

== ערים תאומות ==
* 
* 

== קישורים חיצוניים ==

* 
* 

== הערות שוליים ==

קטגוריה:מישיגן: ערים
קטגוריה:יישובים שהוקמו ב-1849
קרחון לוגן (מונטנה)

קרחון לוגן (באנגלית: Logan Glacier) הוא קרחון הממוקם בשטח הפארק הלאומי גליישר, במחוז גליישר, במדינת מונטנה, שבארצות הברית.

קרחון לוגן ממוקם בתוך קרקס קרחוני, המצוי בצפון מזרח הר לוגן; הקרחון ממוקם צפונית-מערבית מקרחון רד איגל.

הקרחון ממוקם בסמוך ממזרח לקו פרשת המים של אמריקה.

גובהו של הקרחון 2,185 מטרים מעל פני הים.

נכון לשנת 2005 היה שטחו של הקרחון 0.3 קילומטרים רבועים.

== היסטוריה ==
=== מקור השם ===

הקרחון נקרא על שמו של לוגן, שהיה המנהל הראשון של הפארק הלאומי.

=== נסיגת הקרחון ===

עקב התחממות כדור הארץ קרחון לוגן מצוי בנסיגה. בשנת 1966 היה גודלו של הקרחון 0.51 קילומטרים רבועים.

ב-40 השנים שלאחר מכן צומצם שטח הקרחון ב-40%.

== לקריאה נוספת ==

<div class="mw-content-ltr">• Stephen Saunders, Tom Easley, [https://www.nrdc.org/sites/default/files/glo_10042001a.pdf GLACIER NATIONAL PARK IN PERIL THE THREATS OF CLIMATE DISRUPTION], The Rocky Mountain Climate Organization</div>

== קישורים חיצוניים ==

* [https://geonames.usgs.gov/apex/f?p=GNISPQ:3:::NO::P3_FID:773553 קרחון לוגן] באתר הסקר הגאולוגי של ארצות הברית
* [https://www.topoquest.com/map.php?lat=48.60184&lon=-113.63250&datum=nad83&zoom=4 מפה טופוגרפית של אזור קרחון לוגן]
* [https://web.archive.org/web/20130219215122/http://www.nrmsc.usgs.gov/repeatphoto/redeagle_logan.htm תצלום המציגים את נסיגת קרחון לוגן] באתר הסקר הגאולוגי של ארצות הברית
* [https://www.usgs.gov/media/images/logan-glacier-glacier-national-park-2016 תצלום קרחון לוגן] באתר הסקר הגאולוגי של ארצות הברית
* [https://web.archive.org/web/20120511154502/http://www.nrmsc.usgs.gov/files/norock/products/GlacierRecession_infosheet2010_SRC_040910.pdf נסיגת קרחונים בשטח הפארק הלאומי גליישר]
* [https://www.gaiagps.com/hike/poi/united-states/montana/glacier-national-park/logan-glacier/ מסלולי הליכה באזור קרחון לוגן]
* [http://www.summitsearch.org/places/logan-glacier קרחון לוגן] באתר summitsearch
* [https://www.meteoblue.com/en/weather/current/logan-glacier_united-states-of-america_5663229 מזג אוויר נוכחי מעודכן בקרחון לוגן]
** [https://www.meteoblue.com/en/weather/14-days/logan-glacier_united-states-of-america_5663229 תחזית מזג אוויר עדכנית ארוכת טווח עבור קרחון לוגן] 
** [https://www.meteoblue.com/en/weather/archive/yearcomparison/logan-glacier_united-states-of-america_5663229 סטטיסטיקות מזג אוויר ונתוני מזג אוויר היסטוריים עבור קרחון לוגן]

== הערות שוליים ==

לוגן